**Referat af bestyrelsesmødet mandag den 20. marts 2017 kl. 2000 hos Lars, Valdemarsgade 1 B**

Til stede var Lars, Ninna og Allan

1. Godkendelse af dagsordenen

*Godkendt*

1. Røg og støj fra café Wood.

*Ninna oplyste at kommunens miljøfolk havde været på besøg. Man mente ikke at kunne gøre noget ved støjen fra blenderen eller røglugten.*

*Lejers arkitekt har varslet at der til foreningen vil fremkomme et forslag til ventilationsanlæg i caféen. Det vil indeholde en udluftning på sidebygningens sydgavl. Der var ikke stemning for at tillade en udluftningskanal på det sted. Ninna vil kontakte kommunen igen for at høre om der er erfaringer fra andre steder med rygecaféer som vi kan drage nytte af. Lejlighederne i nr. 83 på 1., 2. og 3. sal til højre er fortsat generet af røglugt og støj fra blenderen. Det drøftedes kort om vi var forpligtet til at stille fællesareal til rådighed for et ventilationsanlæg, og om vi skulle gå civilretsligt til værks og få forbudt rygeaktiviteten. Foreløbig afventer vi forslag til ventilation fra arkitekt. Når det forelgge vil vi overveje om vi selv bør konslultere fagfolk på området.*

1. Ekstraordinært elforbrug i 2015

*Lars oplyste at merforbruget i 2015 kunne konstateres på den ene af de to elmålere der registrerer fællesforbruget af el. Der var sket en stigning fra ca. 1.000 kWh til ca. 6.000 kWh. Forbruget ligger inden for perioden 11/2 20125 -11/2 2016.*

1. Vedligeholdelse af ejendommen – sikring af bjælkeender mod råd.

*Intet nyt. Allan undersøger.*

1. Forberedelse af generalforsamlingen

*Lars spurgte til forskellen på budgetteret udgift til viceært og faktis afholdt udgift. Det henskydes til generalforsamlingen.*

1. Vandskade i 1 B, tredje og fjerde sal. Status.

*Denne kan formentlig betragtes som afsluttet med at fjerdesalsbeboerne kontakter bb for at underskab til vask fastgøres forsvarligt*

1. Vandskade i nr. 83 – fortsat.

*Allan søger fortsat at komme i kontakt med naboejendommens administrator.*

1. Eventuelt
   1. *Vi har fået en henvendelse om en skorsten er intakt for tilslutning af pejs. Allan besvarer henvendelsen.*
   2. *Vores hortensiaplanter erikke længere pæne så de vil blive erstattet af nye. Ninna og Lars sørger for indkøb.*
   3. *Det ser ud som om hastigheden på intenetforbindelsen er faldet. Vi spørger Fiberfy herom og om igangsættelse af den lanlagte hastighedsudvidelse.*
   4. *Det er næppe den glade hund som i opgangen 1 B kan have forårsaget et mindre pudsudfald.*

Datoen på næste møde fatsættes efter afholdelse af generalforsamlingen.